اتقدملي واحد وسيم و ذو حسب و مال زي ما بيقولوا بس أنا مرتحتلوش مش حاساه قادر يتكلم او عنده اهتمامات حيرانه خايفه اندم و فنفس الوقت خايفه افقد حجات كتير لو مستنيتش شخص يبقى فكره جذاب بالنسبالي و احس عنده حاجه عايش علشانها غير الفلوس .... رايك بيهمني جدا
شعور: مش مرتاحة، الأفكار وراه: محتاجة تتحدد. مميزات: ١- وسيم ٢- ذو حسب ٣- ذو مال عيوب: مبنية على إحساس مش مؤكدة ١- بدون اهتمامات. ٢- غير مفوّه. رأسي: اسمحي بمقابلة واتنين وتلاتة وكملي القايمة، وخلي العناصر محددة ومؤكدة، وخدي فترة خطوبة كافية تراجعي فيها قرارك. مش هقدر أستهون بمشاعرك بس حطي عليها أدلة، زي إنه عايش عشان الفلوس، ومبيعرفش يتكلم. اتأكدي من دول. وخدي رأي والدك وإخوتك الصبيان، الرجال لهم نظرة في الرجال زي ما النساء لهم نظرة في النساء. وخلي رأيهم استرشادي. وخلي بالك إنك محطتيش أي ميزة أو عيب لهم علاقة بالبعد الروحي أو الخلقي، بفكرك بس مش بلزمك. وادعي ربنا كتير واستخيري قبل ما تاخدي رأي أهلك وبعده. وربنا معاكِ. #خطبة  